《感寓 其四十》
宋代·王称

宋人得燕石，自谓璠与玙。徒劳什袭重，见哂周大夫。

流俗久缪误，美价恒异沽。所以卞和子，抱璞空长吁。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。